Z A P I S N I K

sa 14. sjednice Općinskog vijeća Općine Babina Greda održane dana 28. studenog 2022. godine u Vijećnici Općine Babina Greda sa početkom u 18:00 sati.

NAZOČNI: Tomo Đaković, Mato Čivić, Marija Gregorović, Josip Gregorović, Ivan Katušić, Jakob Ličanin, Ivan Kedačić, Dejan Gregić i Zvonko Petričević.

Nenazočni: Mato Petričević, Marko Mrkonjić i Violeta Gregorović.

Kasnije su došli: Vedrana Džoić.

Osim članova Općinskog vijeća, nazočni su:  
Pročelnik JUO: Tomislav Kopić - zapisničar,

Predsjednik Općinskog vijeća otvorio je 14. sjednicu općinskog vijeća, pozdravio nazočne, ustanovio da je na sjednici nazočno 9 vijećnika i da postoji kvorum, a 4 vijećnika nedostaju, te je predložio slijedeći:

D n e v n i r e d

1. Usvajanje Zapisnika sa prethodne sjednice Općinskog vijeća,
2. Donošenje Odluke o davanju Suglasnosti na izmjene i dopune Statuta Dječjeg vrtića Regoč,
3. Donošenje Odluke o prodaji nekretnina u vlasništvu Općine Babina Greda,
4. Donošenje Odluke o broju i visini studentskih stipendija Općine Babina Greda za akademsku godinu 2022/2023. godinu,
5. Donošenje Odluke o imenovanju Odbora za javna priznanja Općine Babina Greda,
6. Donošenje Odluke o procjeni rizika od velikih nesreća za područje Općine Babina Greda,
7. Donošenje Odluke o planu djelovanja na smanjenju šteta od prirodnih nepogoda za Općinu Babina Greda za 2023. godinu,
8. Rješavanje prispjelih predmeta:

a) Janja Knežević, Mijata Stojanovića 9, Babina Greda.

**Predložen Dnevni red je usvojen sa: 9 glasova „ZA“, 0 glasova „PROTIV“, 0 glasova „SUZDRŽANIH“.**

Točka 1.

Predsjednik Općinskog vijeća dao je na raspravu zapisnik sa prethodne sjednice Općinskog vijeća.

Kako se nitko nije javio za riječ, i na zapisnik sa prethodne sjednice Općinskog vijeća nije bilo primjedbi isti se usvaja sa 7 glasova „ZA“, 0 glasova „PROTIV“ i 2 glasa „SUZDRŽANIH“.

Točka 2.

Predsjednik Općinskog vijeća dao je na raspravu prijedlog Odluke o davanju Suglasnosti na izmjene i dopune Statuta Dječjeg vrtića Regoč.

Tomislav Kopić: ukratko je objasnio o čemu je riječ, da zbog zakonskih izmjena i dopuna također treba izmijeniti i dopuniti Statut Dječjeg vrtića Regoč sukladno zakonu.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o davanju Suglasnosti na izmjene i dopune Statuta Dječjeg vrtića Regoč, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 0 glasova „SUZDRŽANIH“.

Točka 3.

Predsjednik Općinskog vijeća dao je na raspravu prijedlog Odluke o prodaji nekretnina u vlasništvu Općine Babina Greda.

Dejan Gregić: upitao je da li se prodaju samo tri čestice koje su navedene pod a, b i c u Odluci?

Tomo Đaković: odgovorio je potvrdno.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o prodaji nekretnina u vlasništvu Općine Babina Greda, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 0 glasova „SUZDRŽANIH“.

Točka 4.

Predsjednik Općinskog vijeća dao je na raspravu prijedlog Odluke o broju i visini studentskih stipendija Općine Babina Greda za akademsku godinu 2022/2023. godinu.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o broju i visini studentskih stipendija Općine Babina Greda za akademsku godinu 2022/2023. godinu, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 0 glasova „SUZDRŽANIH“.

Točka 5.

Predsjednik Općinskog vijeća dao je na raspravu prijedlog Odluke o imenovanju Odbora za javna priznanja Općine Babina Greda.

Ivan Kedačić: ispred Odbora za izbor i imenovanja predložio je slijedeće članove Odbora za javna priznanja Općine Babina Greda:

1. Predsjednik, Josip Krnić,
2. član, Đurđica Babić,
3. član, Jakob Ličanin,

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o imenovanju Odbora za javna priznanja Općine Babina Greda, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 0 glasova „SUZDRŽANIH“.

Točka 6.

Predsjednik Općinskog vijeća dao je na raspravu prijedlog Odluke o procjeni rizika od velikih nesreća za područje Općine Babina Greda.

Tomislav Kopić: ukratko je objasnio da je procjena rizika od velikih nesreća donesena 2019. godine, i da je istu potrebno ažurirati svake 3 godine, te je ukratko pročitao sadržaj procjene rizika od velikih nesreća.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o procjeni rizika od velikih nesreća za područje Općine Babina Greda, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 0 glasova „SUZDRŽANIH“.

Točka 7.

Predsjednik Općinskog vijeća dao je na raspravu prijedlog Odluke o planu djelovanja na smanjenju šteta od prirodnih nepogoda za Općinu Babina Greda za 2023. godinu.

Tomislav Kopić: ukratko je objasnio o čemu je riječ te da isti plan ažuriran gdje je evidentirana i suša od 2022. godine i ukupna šteta, i da se plan djelovanja na smanjenju šteta od prirodnih nepogoda za 2023. godinu donosi do kraja studenog tekuće godine za slijedeću godinu.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o planu djelovanja na smanjenju šteta od prirodnih nepogoda za Općinu Babina Greda za 2023. godinu, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 0 glasova „SUZDRŽANIH“.

Točka 8.

Predsjednik Općinskog vijeća dao je na raspravu rješavanje prispjelog predmeta od Janje Knežević te predložio donošenje Odluke o prodaji.

**Općinska vijećnica Vedrana Džoić je došla na sjednicu vijeća u 18:06 sati.**

Tomislav Kopić: ukratko je objasnio da je ovdje riječ o prodaji građevinskog zemljišta na temelju odluke općinskog vijeća iz 2001. godine, odnosno legalizacija postojećeg stanja i uživanja posjeda od strane fizičke osobe.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o prodaji prispjelog predmeta Janje Knežević, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Sjednica je završena u 18:10 sati.

Zapisničar: Predsjednik Općinskog vijeća:

Tomislav Kopić Tomo Đaković